EHTY:N KORKEAN VIRANOMAISEN PÄÄTÖS N:o 31/53,tehty 2 päivänä toukokuuta 1953,terästeollisuusyritysten soveltamien hinnastojen ja myyntiehtojen julkistamisesta

EHTY:N KORKEA VIRANOMAINENottaa huomioon perustamissopimuksen 60 artiklan 2 kohdan a alakohdan ja 63 artiklan 2 kohdan,sekä katsoo, ettäyritysten soveltamat hinnastot ja myyntiehdot on jälkikäteen tarkastettava sen toteamiseksi, ovatko ne perustamissopimuksen, erityisesti 4 ja 60 artiklassa määrättyjen kilpailua koskevien periaatteiden, mukaiset,kuluttajien on voitava hinnastojen ja myyntiehtojen perusteella tarkistaa niiden tuotteiden laatu, joita he aikovat ostaa, pystyttävä tarkasti laskemaan kustannuksensa sekä vertaamaan eri toimittajien tarjouksia,tähän tarkoitukseen tehtyjä määräyksiä on sovellettava sekä itse yrityksiin, kaupanvälittäjiin että ostajiin tuotteita sellaisenaan jälleenmyytäessä, jakuultuaan neuvoa-antavaa komiteaaON PÄÄTTÄNYT SEURAAVAA:

1 artikla

1. Terästeollisuusyritysten on julkistettava hinnastonsa ja myyntiehtonsa tämän päätöksen määräysten mukaisesti.2. Rautateollisuuden yrityksiä koskee edelleen 12 päivänä helmikuuta 1953 tehty päätös N:o 4/53.

2 artikla

Kaikissa julkistettavissa hinnastoissa ja myyntiehdoissa on oltava vähintään seuraavat tiedot:a) perushinta tuoteryhmittäin,b) sovellettavat hintalisät seuraavin vähimmäistiedoin:- mittoihin ja pituuksiin perustuvat hintalisät,- laatuun ja työstön tarkkuusasteeseen perustuvat lisämaksut,- tilausmäärästä johtuvat hintalisät ja hinnanalen- nukset,- liikkumarajat, joista ei veloiteta lisähintaa,- hintalisä pienemmille liikkumarajoille,- kaikki ne yleisesti käytetyt hinnankorotukset ja hintalisät, joita erilaisten tuotteiden toimitukseen voi liittyä,c) lähetyspaikka,d) hinnoittelutapa,e) kuormaustapaan liittyvät kustannukset,f) vähennykset, alennukset ja kaikki muut hyvitysmuodot kauppiaille, myyntijärjestöille tai kuluttajille,g) maksuehdot,h) niiden verojen ja muiden maksujen laji ja suuruus, jotka ostajalle asetettujen ehtojen mukaisesti hinnastohintoihin lisätään,i) jos liiketointa määräävät hinnat ja myyntiehdot perustuvat tilauspäivänä voimassa olevaan hinnastoon ja jos niihin sisältyy mahdollisuus myöhemmin muuttaa hintoja ja myyntiehtoja:- tilanteet, joissa sellainen muutos voi tapahtua.

3 artikla

Hinnastoissa ei saa mainita tuotteita, jotka eivät kuulu yrityksen tuotantoon.

4 artikla

1. a) Hinnastoja ja myyntiehtoja voidaan soveltaa aikaisintaan viisi päivää sen jälkeen, kun ne on painatettu ja siinä muodossa lähetetty korkealle viranomaiselle.b) Myyjän on toimitettava hinnastot ja myyntiehdot jokaiselle, joka niitä pyytää.c) Korkea viranomainen voi määrätä, että hinnastot ja myyntiehdot julkistetaan erityisesti tässä tarkoituksessa julkaistavassa lehdessä.2. Edellä 1 kohtaa on sovellettava myös hinnastojen ja myyntiehtojen kaikkiin muutoksiin.

5 artikla

1. Yritysten on laadittava myyntiehtonsa siten, että niiden myyjät, myyntijärjestöt ja kaupanvälittäjät ovat velvolliset noudattamaan tämän päätöksen määräyksiä hinnastoissaan ja myyntiehdoissaan, jotka koskevat tuotteiden jälleenmyyntiä sellaisenaan, lukuun ottamatta varastosta myyntiä.Jos näiden myyjien, myyntijärjestöjen ja kaupanvälittäjien hinnastoissa ei ole niiden omia hintoja tai omia myyntiehtoja, voidaan velvoitteet täyttää siten, että myyjät, myyntijärjestöt ja kaupanvälittäjät 4 artiklassa määrätyllä tavalla ilmoittavat, miten tuotantoyritysten tämän päätöksen mukaisesti laatimat hinnastot ja myyntiehdot ovat voimassa niiden omissa liiketoimissa.2. Edustajien, myyntijärjestöjen tai kaupanvälittäjien näihin velvoitteisiin kohdistuvista rikkomuksista vastaavat yritykset.

6 artikla

1. Edellä olevia määräyksiä on sovellettava hinnastoihin ja myyntiehtoihin, jotka laaditaan tämän päätöksen tekemisen jälkeen, kuitenkin viimeistään niihin hinnastoihin ja myyntiehtoihin, joita sovelletaan 20 päivästä toukokuuta 1953 alkaen.2. Edellä 4 artiklan mukainen viiden päivän määräaika on kuitenkin pakollinen vain niille hinnastoille ja myyntieh- doille, jotka tulevat voimaan 20 päivänä toukokuuta 1953 tai sen jälkeen.3. Pelkkien valssaamojen osalta tätä määräaikaa pidennetään 20 päivästä 31 päivään toukokuuta 1953.

Korkea viranomainen neuvotteli tästä päätöksestä ja teki sen istunnossaan 2 päivänä toukokuuta 1953.Korkean viranomaisen puolestaPuheenjohtajaJean MONNET